Foto: REUTERS Turkiyaning Yeni Safak axborot agentligi Turkiya Rossiyaning S-400 majmualarini sotib olish bilan bir qatorda AQShning Patriot zenit-raketa majmualarini sotib olish imkoniyatini ko‘rib chiqayotganligini ma’lum qildi. Turkiya hukumati rasmiy shaxslari bunday imkoniyat “yaxshi taklif” bo‘lsa ko‘rib chiqilishini ta’kidlab o‘tishgan. Avvalroq Turkiya tashqi ishlar vaziri Mavlut Chovusho‘g‘lu amerikalik hamkasbi Mayk Pompeo bilan uchrashuvdan keyin Anqara tomonidan S-400 majmualarining sotib olinishi “hal bo‘lgan ish”ligini aytgandi. Shuningdek, Pentagon Turkiyani THAAD va Patriot PAC-2 majmualarini taklif qilgan holda S-400’ni sotib olishdan qaytarishga urinayotgani ma’lum qilingan.